Robert Landesen
Robert Carl Landesen (3. juuni 1863 Torma – 4. mai 1904 Türi) oli baltisaksa päritolu Eesti vaimulik. Õppis aastatel 1875–1882 Tartus gümnaasiumis ja 1884–1889 Tartu Ülikooli usuteaduskonnas. Oli prooviaastal Rõuge Maarja koguduses Rudolf Kallase juures. Ordineeriti õpetajaks 29. jaanuaril 1889. Oli 1889. aastal Rõuge Maarja koguduse adjunktõpetaja ja aastatel 1890–1891 Viljandi Jaani koguduse adjunktõpetaja. Aastatel 1891–1904 oli ta Türi Püha Martini koguduse õpetaja.